text: РЕГЛАМЕНТ ЗА ИЗПЪЛНЕНИЕ (ЕС) № 1282/2014 НА КОМИСИЯТА
  от 2 декември 2014 година
  за изменение на Регламент за изпълнение (ЕС) № 180/2014 по отношение на максимално допустимите количества от преработени продукти, които могат да бъдат изнесени или експедирани от испанските и френските най-отдалечени региони и засегнатите трети държави
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕС) № 228/2013 на Европейския парламент и на Съвета от 13 март 2013 г. за определяне на специфични мерки за селското стопанство в най-отдалечените региони на Съюза и за отмяна на Регламент (ЕО) № 247/2006 на Съвета (1), и по-специално член 14 от него,
  като има предвид, че:
  (1)
  В член 15, параграф 1 от Регламент за изпълнение (ЕС) № 180/2014 на Комисията (2) се предвижда възможност операторите да изнасят в контекста на традиционните търговски потоци или регионалната търговия, или да експедират в контекста на традиционните търговски потоци, преработени продукти, съдържащи суровини, които са се възползвали от специфичния режим на снабдяване, както е посочено в член 10 от Регламент (ЕС) № 228/2013. Преработвателите, които възнамеряват да изнасят или експедират тези продукти в този контекст, могат да направят това в рамките на годишните количества, посочени в приложения II-V към Регламент за изпълнение (ЕС) № 180/2014. Списъкът на трети държави, към които тези продукти могат да се изнасят, е поместен в приложение VI към посочения регламент за изпълнение.
  (2)
  Френските органи отправиха искане до Комисията да актуализира списъка в приложение II към Регламент за изпълнение (ЕС) № 180/2014 по отношение на Мартиника чрез промяна на максималните количества преработени продукти, съответстващи на кодове по КН 0403 10 и КН 1101 00, и чрез добавяне на количества за продуктите, съответстващи на кодове по КН 2202, КН 2105 и КН 2007. Те отправиха искане до Комисията да актуализира този списък по отношение на Гваделупа чрез промяна на максималните количества за продуктите, съответстващи на кодове по КН 1101 00 и КН 2309 90, и чрез добавяне на количества за продуктите, съответстващи на кодове по КН 0402 10 и КН 2007, 2008 и 2009. Освен това те отправиха искане в списъка в приложение VI към посочения регламент за изпълнение да се добавят нови трети държави за Мартиника и Гваделупа.
  (3)
  Максималните количества преработени продукти, които могат да се изнасят или експедират годишно от Канарските острови в контекста на традиционния износ и пратките, са определени в приложение IV към Регламент за изпълнение (ЕС) № 180/2014, а количествата, които могат да се изнасят годишно от Канарските острови в контекста на регионалната търговия, са определени в приложение V към посочения регламент за изпълнение.
  (4)
  Испанските органи отправиха искане до Комисията да опрости списъците в приложения IV и V към Регламент за изпълнение (ЕС) № 180/2014 чрез обобщаване на количествата преработени продукти, съответстващи на подпозициите на кодове по КН 1806 и КН 1905.
  (5)
  Поради това Регламент за изпълнение (ЕС) № 180/2014 следва да бъде съответно изменен.
  (6)
  Мерките, предвидени в настоящия регламент, са в съответствие със становището на Управителния комитет за директните плащания,
  ПРИЕ НАСТОЯЩИЯ РЕГЛАМЕНТ:
  Член 1
  Изменение на Регламент за изпълнение (ЕС) № 180/2014
  Приложения II, IV, V и VI към Регламент за изпълнение (ЕС) № 180/2014 се изменят в съответствие с приложението към настоящия регламент.
  Член 2
  Влизане в сила
  Настоящият регламент влиза в сила на третия ден след деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 2 декември 2014 година.